DOLOŽKA  ZLUČITEĽNOSTI

návrhu zákona s právom Európskych spoločenstiev a právom Európskej únie

1.Navrhovateľ zákona :  vláda Slovenskej republiky.

2.Názov návrhu zákona : Návrh  zákona o poistnej zmluve a o zmene  a doplnení niektorých zákonov.

3.Záväzky Slovenskej republiky vo vzťahu k Európskym spoločenstvám a Európskej únii:
Vzhľadom na členstvo Slovenskej republiky v Európskej únii je bezpredmetné vyjadrovanie záväzkov Slovenskej republiky vo vzťahu k Európskym spoločenstvám a Európskej únii z hľadiska priorít aproximácie práva podľa článku 70 Európskej dohody o pridružení, Národného programu pre prijatie acquis communautaire, Partnerstva pre vstup, Bielej knihy, screeningu.

4.Problematika návrhu právneho predpisu 
 Je upravená v práve Európskych spoločenstiev a Európskej únie:

 Smernica Európskeho parlamentu a Rady 2002/65/ES z 23. septembra 2002
o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES,

 Smernica Európskeho parlamentu a Rady 2002/83/ES z  5. novembra 2002
o životnom poistení

Smernica Rady  84/641/EHS  z 10. decembra 1984,
ktorou sa mení a dopĺňa prvá smernica (73/239/EHS) o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia, s výnimkou životného poistenia, najmä so zreteľom na pomoc turistom

5.Stupeň zlučiteľnosti návrhu právneho predpisu s právom Európskych spoločenstiev a právom Európskej únie :

Návrh zákona je úplne zlučiteľný so smernicou podľa bodu 4. 

6. Gestor :: 

Ministerstvo spravodlivosti Slovenskej republiky

7.Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie :

Pri príprave návrhu zákona  sa  zúčastnila  ako  expert  JUDr.  Jozefína   Žáková  za Asociáciu slovenských poisťovní.